钦定古今图书集成/明伦汇编/闺媛典/第033卷 > 余基妻吴氏
## 钦定古今图书集成/明伦汇编/闺媛典/第033卷 > 余基妻吴氏

按《婺源县志》：吴氏，名丹凤，沱川余基妻，荷花桥吴瑾
女。为余冢妇所事继姑，一切并臼炊澣皆躬亲之。进
羹饭于舅姑，必立屏后窃窥，甘食则喜，否则泣，舅姑
或谇语跪泣请罪，诸娣皆继姑所生子妇，氏敬之，终
身无间言。继姑病目，祷以身代，早夜吮之，如是者三
年，基出不归，继姑病弥留，思基不置，既而曰：“有孝妇
在，吾目可瞑矣。”人谓基得成纯孝者，妇助之也。